SCCC ขอขึ้นเครื่องหมาย “H” รอเผยการเปลี่ยนโครงสร้างผู้ถือหุ้น
ตลท. ได้ขึ้นเครื่องหมาย “H” บริษัท ปูนซีเมนต์นครหลวง จำกัด (มหาชน) หรือ SCCC ช่วงเช้าวันนี้ (30 มี.ค.) 
30 มี.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้ขึ้นเครื่องหมาย “H” บริษัท ปูนซีเมนต์นครหลวง จำกัด (มหาชน) หรือ SCCC ช่วงเช้าวันนี้ (30 มี.ค.) หลังบริษัทขอพักการซื้อขายหลักทรัพย์ชั่วคราวเนื่องจากบริษัทอยู่ระหว่างรอการเปิดเผยสารสนเทศสำคัญเกี่ยวกับการเปลี่ยนแปลงโครงสร้างผู้ถือหุ้นจากบริษัท
อนึ่ง วันที่ 23 ก.พ.58 บริษัท SCCC ระบุว่า บริษัทโฮลซิม ซึ่งเป็นผู้ผลิตปูนซีเมนต์ของสวิตเซอร์แลนด์จะขายหุ้นทั้งหมดใน SCCC ผ่านบริษัทไทย ร็อค-เซม จำกัด ซึ่งเป็นบริษัทย่อยที่โฮลซิมถือหุ้นอยู่เป็นจำนวน 63.29 ล้านหุ้น คิดเป็นมูลค่า 2.41 หมื่นล้านบาท หรือ 27.5% สำหรับข้อตกลงซื้อขายหุ้นครั้งนี้จะขายในช่วงราคาหุ้นละ 350-381 บาท ซึ่งต่ำกว่าราคาตลาดอยู่ 0-8%
 
 